Baba loop op N1-snelwegArgieffoto ŉ 16 maande oue kind is Donderdagaand byna deur ŉ vragmotor getref toe hy op die N1-snelweg naby die Grasmere-afrit in Gauteng gestap het. “Die kind is vermoedelik langs die pad afgelaai, aangesien daar nie enige huise in die omgewing is nie,” het Busaphi Nxumalo, woordvoerder van die Gautengse verkeerspolisie, gesê. Sy sê verkeerspolisie wat die N1 patrolleer het, het omstreeks 19:00 gesien dat ŉ vragmotor uitswaai en toe die kind in die straat sien stap. “Hy is na ŉ plek van veiligheid geneem vanwaar hulle sy ma probeer opspoor het,” het Nxumalo gesê. -SAPA